Human: M'agraden els videojocs que expliquen una bona història i que no impliquen ser molt àgil amb els controls però no he jugat a cap des de el Final Fantasy VII de play station 1. Ara tinc un PC amb el que puc jugar, em podries recomanar els jocs amb millor història dels darrers 15 anys?

Assistant: Alguns jocs que basen gran part del seu atractiu en la història poden ser Undertale, Her Story, Octopath Traveler, Return to Monkey Island, What remains of Edith Finch, This war of mine, Firewatch, Gone Home o The Stanley Parable

Human: Podries descriure els diferents jocs que has proposat per a fer-me una idea?

Assistant: Clar que si:
Undertale és un joc de rol 2D creat per el desenvolupador indie Toby Fox, En aquest joc, el jugador controla a un nen que ha caigut al "underground", una gran regió aillada de la superfície del planeta per una barrera màgica. El jugador es troba amb una varietat de monstres en el seu camí cap a la superfície, alguns dels quals atacaràn al jugador. El sistema de combat consisteix en que el jugador ha d'esquivar tots els projectils en un petit bullet-hell. El jugador pot intentar pacificar o sotmetre els monstres en comptes de matar-los, aquesta elecció modificarà els diàlegs, els personatges i el final de la història.

Her Story és un videojoc de tipus pel·lícula interactiva on el jugador busca en una base de dades de clips de vídeo que contenen entrevistes ficticies de la policia. L'objectiu del jugador és resoldre el cas de la desaparició d'un home. Les entrevistes es centren en la parella de l'home desaparegut.

Octopath traveller és un joc de rol on el jugador inicia triant un protagonista entre vuit, cada un comença la aventura en un lloc del món diferent i té una història diferent. El jugador ha de reclutar altres personatges per formar un equip per a la aventura. El combat és per torns, on el jugador pot atacar utilitzant armes, atacs elementals, habilitats i ítems.

Return to monkey island és una novel·la gràfica del tipus point-and-click. L'objectiu del jugador és avançar en la història resolent puzles basats en la narrativa. Això es pot fer explorant diferents llocs, parlant amb personatges no jugables i recollint objectes per utilitzar-los en el moment correcte. El jugador controla al pirata Guybrush Threepwood, que navega els mars i visita illes.

What remains of Edith Finch és un joc 3D en primera persona d'exploració que està molt enfocat en la narrativa. La història segueix a l'adolescent Edith Finch, l'últim membre de la seva família, quan ella torna a la casa familiar després de 7 anys. El jugador ha d'explorar la casa i descobrir el passat misteriós de la família i també la sèrie de morts que van causar el col·lapse de la família.

This war of mine és un joc de supervivència bèl·lica on el jugador controla un petit grup de persones civils refugiats dins d'un edifici danyat per la batalla. El jugador ha de conseguir mantenir el grup en vida utilitzant les eines i materials que es troben en l'entorn. El jugador ha de mantenir els nivells de vida, gana i estat d'ànim fins que arribi un alto al foc, on s'acaba la partida.

Firewatch és un joc d'aventura en primera persona, on el protagonista és un guàrdia forestal de Wyoming del 1982. A través de l'exploració dels voltants, Henry descobreix pistes sobre fets misteriosos als voltants, relacionats amb el saqueig de la seva torre mentre està fora d'una patrulla rutinària i una figura fosca que de tant en tant apareix mirant-lo des de lluny. L'únic mitjà de comunicació d'Henry és un walkie-talkie que el connecta amb la seva supervisora, Delilah. Els jugadors poden triar entre diverses opcions de diàleg per parlar amb ella quan descobreix nous objectes o entorns interactius.

Gone Home és un videojoc d'aventura en primera persona on la protagonista és una noia que torna des d'europa cap a la casa de la seva familia a Estats Units, però quan hi arriba es troba que ja no hi viu ningú allà. Per tant ha d'explorar la casa per trobar què és el que ha passat.

The Stanley Parable és un videojoc d'aventura amb història interactiva. El joc explora conceptes com ara la elecció en els videojocs, la relació entre el creador del joc i el jugador i el destí. El jugador guia al protagonista (silenciós) mentre escolta al narrador. A mesura que avança la història, el jugador es troba amb camins divergents. El jugador pot contradir les indicacions del narrador, que si es desobeeixen s'incorporaran a la història. Depenent de les eleccions preses, el jugador trobarà diferents finals abans que el joc es reiniciï al principi.

Human: Algun d'aquests jocs té seqüela? De quin any són cadascun d'ells i per quin em recomanes començar sí tinc poca estona per jugar al dia?